b'\n_START_ARTICLE_\nGoogle Maps\n_START_SECTION_\nPalydovin\xc4\x97s fotografijos\n_START_PARAGRAPH_\nDauguma pasaulio miest\xc5\xb3 ir gyvenvie\xc4\x8di\xc5\xb3 turi auk\xc5\xa1tos rezoliucijos palydovines fotografijas. Nema\xc5\xbeai vyriausybi\xc5\xb3 parei\xc5\xa1k\xc4\x97, kad palydovin\xc4\x97s fotografijos gali b\xc5\xabti panaudotos teroristiniams tikslams, tod\xc4\x97l Google i\xc5\xa1\xc4\x97m\xc4\x97 teritorijos kuriuose vaizduojami svarb\xc5\xabs objektai (daugiausia JAV)_NEWLINE_Ne visos teritorijos yra padengtos vienodos rezoliucijos fotografijomis. Kai kurios teritorijos gali sl\xc4\x97ptis po debesimis. Nors Google vartoja \xc5\xbeod\xc4\xaf \xe2\x80\x9epalydovin\xc4\x97 fotografija\xe2\x80\x9c, bet dauguma auk\xc5\xa1\xc4\x8diausios kokyb\xc4\x97s nuotrauk\xc5\xb3 yra darytos i\xc5\xa1 \xc5\xbeemiau skraidan\xc4\x8di\xc5\xb3 l\xc4\x97ktuv\xc5\xb3.\n_START_SECTION_\nGoogle Ditu\n_START_PARAGRAPH_\nGoogle Ditu (\xe8\xb0\xb7\xe6\xad\x8c\xe5\x9c\xb0\xe5\x9b\xbe pa\xc5\xbe. \xe2\x80\x9eGoogle Maps\xe2\x80\x9c) startavo 2007 m., ir pakeit\xc4\x97 Google Bendi (\xe8\xb0\xb7\xe6\xad\x8c\xe6\x9c\xac\xe5\x9c\xb0 pa\xc5\xbe. \xe2\x80\x9eGoogle Local\xe2\x80\x9c). Tai yra lokalizuota versija kin\xc5\xb3 kalba._NEWLINE_Kad b\xc5\xabt\xc5\xb3 suderinta su Kinijos teis\xc4\x97s aktais, Google pa\xc5\xa1alino arba modifikavo kai kurias Google Maps funkcijas.\n_START_SECTION_\nGoogle Moon\n_START_PARAGRAPH_\n36-\xc5\xb3j\xc5\xb3 metini\xc5\xb3 proga, kada \xe2\x80\x9eApollo 11\xe2\x80\x9c pasiek\xc4\x97 M\xc4\x97nul\xc4\xaf 1969 m. liepos 20 d., \xe2\x80\x9eGoogle\xe2\x80\x9c panaudojo M\xc4\x97nulio vie\xc5\xa1ojo naudojimo vaizdus, ir integravo j\xc4\x85 \xc4\xaf Google Maps sistem\xc4\x85 ir suk\xc5\xabr\xc4\x97 \xc4\xafrank\xc4\xaf. Programa galima tyrin\xc4\x97ti M\xc4\x97nulio geologinius objektus, taip pat rodo \xe2\x80\x9eApollo\xe2\x80\x9c erdv\xc4\x97laivi\xc5\xb3 nusileidimo vietas. Neseniai \xe2\x80\x9eNASA Ames Research Center\xe2\x80\x9c ir \xe2\x80\x9eGoogle\xe2\x80\x9c pasira\xc5\xa1\xc4\x97 bendradarbiavimo program\xc4\x85. Abi kompanijos tobulins Google Moon galimybes.\n_START_SECTION_\nGoogle Mars\n_START_PARAGRAPH_\nGoogle Mars s\xc4\x85saja yra skirta steb\xc4\x97ti Marso planetos reljef\xc4\x85 ir jos geologinius darinius. Galima pasirinkti tris b\xc5\xabdus, kaip steb\xc4\x97ti jos pavir\xc5\xa1ius\xc2\xa0\xe2\x80\x93 infraraudon\xc5\xb3j\xc5\xb3 spinduli\xc5\xb3, auk\xc5\xa1\xc4\x8dio, regimos \xc5\xa1viesos.'